wickkiey/tamil-wikipedia-chunked huggingface dataset:
# சையத் ஆசிப் இப்ராகிம்

**சையத் ஆசிப் இப்ராகிம்** (பிறப்பு: 1953 ஆம் ஆண்டு செப்டம்பர் 28) ஓர் இந்திய இராஜதந்திரி மற்றும் இந்தியாவின் முக்கிய உள்நாட்டு உளவு அமைப்பான இந்திய உளவுத்துறையின் முன்னாள் இயக்குநர் ஆவார். இவர் 2013 ஆம் ஆண்டு ஜனவரி 1 முதல் 2014 டிசம்பர் 31 வரை இந்திய உளவுத்துறையின் இயக்குநராக இருந்தார்.. இந்த பதவியை வகித்த இந்தியாவின் முதல் முஸ்லிம் இவர். இவர் இந்தியக் காவல் பணி மத்தியப் பிரதேச குழு (ஐ.பி.எஸ்) அதிகாரியாக உள்ளார். இவர் 1977 ஆண்டு குழுவை சேர்ந்தவர்.  
மேற்கு ஆசிய நாடுகளின் அரசாங்கங்களுடனும், குறிப்பாக ஆப்கானிஸ்தான் மற்றும் பாக்கிஸ்தானுடன் "பயங்கரவாதத்தையும் தீவிரவாதத்தையும் எதிர்ப்பது" குறித்த சாசனத்தோடு இந்தியப் பிரதமரின் சிறப்பு தூதராக ஜூன் 2015 இல் நியமிக்கப்பட்டார்.
# முண்டக்கல் கடற்கரை

**முண்டக்கல் கடற்கரை** (மலையாளம் : മുണ്ടയ്ക്കല് ബീച്ച്), என்பது கேரளத்தின், கொல்லம் நகரத்தில் பிரபலமான கடற்கரைகளில் ஒன்றும், கேரளத்தின் பிரபலமான ஒரு சுற்றுலா மையமாகும். இந்த கடற்கரை முண்டக்கலில் அமைந்துள்ளது, இது கொல்லத்தின் ஒரு முக்கியமான புறநகர் பகுதியாகவும், முந்திரி பதப்படுத்தும் மையமாகவும் உள்ளது. 21 ஜூன் 2016 அன்று 'ஹன்சிதா' என்ற தூர்வாரி கப்பல் இந்தக் கடறவகரையில் தரைதட்டிய பின்னர் முண்டக்கல் கடற்கரை உலகப் புகழ் பெற்றது. டிரெட்ஜர் கப்பலை அகற்றும் பணி 18 அக்டோபர் 2017 அன்று தொடங்கியது. இந்த கடற்கரை 'முண்டக்கல் பாபனாசம் கடற்கரை' என்றும் அழைக்கப்படுகிறது. முண்டக்கல் பாபனாசம் கடற்கரையின் நீரில் நீராடுவது ஒருவர் செய்த பாவங்களை நீக்கும் என்று பக்தர்கள் நம்புகிறார்கள்.
# முண்டக்கல் கடற்கரை

## அமைவிடம்

கொல்லம்-பரவூர் கடற்கரைச் சாலையின் ஓரத்தில் முண்டக்கல் கடற்கரை அமைந்துள்ளது. இந்தக் கடற்கரை சுமார் &nbsp; சின்னகடாவிலிருந்து 4 கி.மீ தொலைவிலும், பரவூரிலிருந்து 11.2 கி.மீ. தொலைவிலும் உள்ளது
# முண்டக்கல் கடற்கரை

## முக்கியத்துவம்

'ஹன்சிதா' என்ற தூர்வாரிக் கப்பல் கரை தட்டியதன் காரணமாக கடற்கரை இப்போது கொல்லம் நகரத்தின் முக்கிய சுற்றுலா தலங்களில் ஒன்றாகியுள்ளது. இந்த கப்பல் நவம்பர் 2013 முதல் கொல்லம் கடற்கரையில் இருந்து 3 கடல் மைல் தொலைவில் நங்கூரமிட்டிருந்தது. கடும் அலைகளின் காரணமாக, இந்தக் கப்பல் ஜூன் 2016 இல் முண்டக்கல் கடற்கரையில் கரை ஒதுங்கியது.  
வருடாந்திர 'பலிதர்பணம்' சடங்கிற்கு இந்த கடற்கரை ஒரு முக்கியமான இடமாகும். இந்து மத நம்பிக்கைகளின்படி, மலையாள மாதமான கார்கிடகோமில் அமாவாசை நாளில் செய்யப்படும் இந்தச் சடங்கு தங்கள் முன்னோர்களின் ஆத்மாக்களை சாந்தியடையச் செய்யும் மற்றும் எதிர்வரும் ஆண்டுகளில் நல்ல அதிர்ஷ்டத்தை கொண்டு வரும் என்ற நம்பிக்கை உள்ளது. பெண்கள், குழந்தைகள் உட்பட ஆயிரக்கணக்கான பக்தர்கள் ஒவ்வொரு ஆண்டும் திருமுல்லாவரம் கடற்கரை, முண்டக்கல் கரை, கேரளத்தின் பிற பிரபல கடற்கரைகள், ஆற்றங்கரைகளில் 'பலி தர்பணம்' வழங்குகிறார்கள்.
# சினேகதீரம் கடற்கரை

**ஸ்னேகதீரம் கடற்கரை** அல்லது **காதல் கரை** (*Snehatheeram Beach* அல்லது *Love Shore*) என்பது இந்தியாவின், கேரள மாநிலத்தில், உள்ள திருச்சூர் மாவட்டத்தின் தளிகுளத்தில் உள்ள ஒரு கடற்கரை ஆகும். இது அரபிக் கடலின் கரையோரத்தில் அமைந்துள்ளது. இது ஒவ்வொரு பருவ காலத்திலும் உள்நாட்டு சுற்றுலாப் பயணிகளை ஈர்க்கிறது. 2010 ஆம் ஆண்டில் கேரள சுற்றுலாத்துறையால் இந்த கடற்கரை சிறந்த கடற்கரை சுற்றுலாத் தலமாக தேர்ந்தெடுக்கப்பட்டது. இந்த கடற்கரையை கேரள சுற்றுலாத்துறை பராமரிக்கிறது.
# சினேகதீரம் கடற்கரை

## வசதிகள்

இந்தக் கடற்கரைக்கு அருகில் அனைத்து வசதிகளுடன்கூடிய குழந்தைகள் பூங்கா அமைந்துள்ளது. பூங்காவிற்கான நுழைவு கட்டணம் வயது வந்தோருக்கு ரூ .10 மற்றும் குழந்தைகளுக்கு ரூ. 5 ஆகும். இங்கு கடல் உயிரினக் காட்சியகம், நன்கு பராமரிக்கப்படும் பூங்கா, நடைபாதைகள் ஆகியவை சுற்றுலாப் பயணிகளுக்கு ஏற்றதாக உள்ளது. திருச்சூரின் கடல் உணவை உண்பதற்கு *நாலுக்கெட்டு* என்ற உணவகம் சுற்றுலாப்பயணிகளின் வசதிக்காக அமைந்துள்ளது.
# பிணியாறுதல்

**பிணியாறுதல்** *(convalescence)* என்பது நோய் அல்லது காயத்திற்குப் பிறகு உடல்நலம் மற்றும் வலிமை படிப்படியாக மீட்சியடைதலைக் குறிக்கும். நோயாளி குணமடைந்து முந்தைய உடல்நிலைக்குத் திரும்பும்போதும் இந்நிலை ஒரு தொற்று நோய் அல்லது நோயின் பிந்தைய கட்டத்தையே குறிக்கிறது. நோயாளி நலமானதாக உணர்ந்தாலும் மற்றவர்களுக்கு தொற்றுநோய்க்கான ஓர் ஆதாரமாக இந்நிலை பார்க்கப்படுகிறது. இந்த பொருளில் மீட்பு என்பது இதனை ஒத்த சொல்லாக கருதப்படுகிறது. சில நேரங்களில் ஒரு பெரிய அறுவை சிகிச்சையின் பின்னர் நோயாளியின் பராமரிப்பையும் இது உள்ளடக்குகிறது. இதன்படி நோயாளிகள் வழக்கமான பரிசோதனைகளுக்கு மருத்துவரை சந்திக்க வேண்டும்.  
பிணியாற்றுதல் பராமரிப்பு வசதிகள் சில நேரங்களில் தொடரும் பராமரிப்பு வசதிகள் என்ற பொருள் கொண்ட்ட சி.சி.எஃப் என்ற ஆங்கில எழுத்துச் சுருக்கத்தால் அங்கீகரிக்கப்படுகின்றன.
# சையத் அக்பருதீன்

**சையத் அக்பருதீன்** (*Syed Akbaruddin*) 1985 ஆம் ஆண்டு இந்திய வெளியுறவு சேவையிலிருந்து ஓய்வுப் பெற்ற இந்திய இராஜதந்திரி ஆவார். நியூயார்க்கில் உள்ள ஐக்கிய நாடுகள் அவையில் இந்தியாவின் நிரந்தர பிரதிநிதியாக 2016 ஜனவரி முதல் 2020 ஏப்ரல் வரை பணியாற்றினார். இதற்கு முன்னர் 2011 ஆம் ஆண்டு முதல் 2015 ஆம் ஆண்டு வரை இந்திய வெளியுறவு அமைச்சகத்தின் அதிகாரப்பூர்வ செய்தித் தொடர்பாளராகவும், 2006 ஆம் ஆண்டு முதல் 2011 ஆம் ஆண்டு வரை பன்னாட்டு அணுசக்தி முகமையகத்தில் இந்திய பிரதிநிதியாகவும் பணியாற்றியுள்ளார்.
# சையத் அக்பருதீன்

## தொழில்

அக்பருதீன் 1985 ஆம் ஆண்டு தேர்வான இந்திய வெளியுறவு சேவை அதிகாரி. இவர் 34 ஆண்டுகளுக்கும் மேலாக இந்தியாவிலும் வெளிநாட்டிலும் வெவ்வேறு பொறுப்புகளில் பணியாற்றியுள்ளார். இவர் கெய்ரோவில் தனது முதல் வேலையைத் தொடங்கினார். அங்கு தான் இவர் அரபு மொழியையும் கற்றுக்கொண்டார். சவுதி அரேபியாவிலும் இரண்டு முறை பணியாற்றினார். 1988 ஆம் ஆண்டு முதல் 1992 ஆம் ஆண்டு வரை ரியாத்தில் மற்றும் 2000 ஆம் ஆண்டு முதல் 2004 ஆம் ஆண்டு வரை ஜித்தாவில் இந்தியாவின் துணைத் தூதராக பணியாற்றினார். மேலும் இவர் இந்தியாவில் மேற்கு ஆசியா நாடுகளின் பிரச்சினைகள் குறித்த தகவலை அறிந்த ஒரு நிபுணராகக் கருதப்படுகிறார். வியன்னாவில் உள்ள பன்னாட்டு அணுசக்தி முகமையத்தில், இவர் நான்கு ஆண்டுகள் பிரதிநிதியாக இருந்தார். பிறகு 2011 ஆம் ஆண்டு இந்தியா திரும்பினார். 2004 முதல் 2005 வரை இந்திய அமைச்சின் வெளியுறவு செயலாளர் அலுவலகத்தில் இயக்குநராக இருந்தார்.
# சையத் அக்பருதீன்

## தனிப்பட்ட வாழ்க்கை

சையத் அக்பருதீன் 1960 ஆம் ஆண்டு ஏப்ரல் 27 ஆம் தேதி கேரளாவில் பிறந்தார். இவரது தந்தை உஸ்மானியா பல்கலைக்கழகத்தின் பத்திரிக்கை மற்றும் தகவல் தொடர்புத் துறையின் தலைவராக இருந்த பேராசிரியர் சையத் பசிருதீன் ஆவார். இவர் பல ஆண்டுகளாக இத்துறையின் தலைவராகவும், கத்தார் நாட்டின் இந்திய தூதராகவும், டாக்டர் பி.ஆர்.அம்ப்தேகர் திறந்தவெளி பல்கலைகழகத்தின் துணைவேந்தராகவும் பணியாற்றினார். மேலும் புனேவில் உள்ள இந்திய திரைப்பட மற்றும் தொலைக்காட்சி நிறுவனத்தின் ஆராய்ச்சி பிரிவின் இயக்குநர் ஆவார். இவரது தாயார் பேராசிரியர். (டாக்டர்) ஜெபா பசிருதீன், பிரசாந்தி நிலயம் வளாகத்தில் உள்ள ஸ்ரீ சத்திய சாயி பல்கலைக்கழகத்தில் ஆங்கிலத் துறையில் பேராசிரியராக இருந்தார். சத்தியய சாயி பாபா குறித்து 2 புத்தகங்களையும் எழுதியுள்ளார்.  
சையத் அக்பருதீன் ஹைதராபாத் பொதுப் பள்ளியில் படித்தார். அரசியல் மற்றும் சர்வதேச உறவுகளில் முதுகலை பட்டம் பெற்றவர்.
# தேக்கும்பகம்

**தெக்கும்பகம்** (*Thekkumbhagam*) என்பது இந்தியாவின், கேரளத்தின், கொல்லம் மாவட்டத்தின், பரவூர் நகராட்சியின் தெற்கு எல்லை ஊராகும். இது கொல்லத்தின் கடலோரப் பகுதியின் தெற்கு முனையில் அமைந்துள்ளது. இது அரபிக்கடல் கடற்கரையில் உள்ளது. கொல்லம் - திருவனந்தபுரம் கடலோர எல்லையில் உள்ள தெக்கும்பகம் - கப்பில் கரையோரப் பகுதி மாநிலத்தில் வளர்ந்து வரும் சுற்றுலாத் தலங்களில் ஒன்றாகும். 1936 இல், உருவாக்கபட்ட, பரவூர் பஞ்சாயத்தின் 9 பிரதேசங்களில் தேக்கும்பகம் ஒன்றாகும்.  பரவூரில் உள்ள இரட்டை முகத்துவாரங்களில் தெக்கும்பகம் முகத்துவாரம் ஒன்றாகும். மற்றொன்று போஷிகாரா முகத்துவாரமாகும்.
# தேக்கும்பகம்

## பராவூர் தெக்கும்பக முகத்துவாரம்

பரவூர் - நிலப்பகுதியானது மூன்று பக்கங்களிலும் நீர் நிலைகளால் சூழப்பட்டுள்ள தீபகற்பமாக உள்ளது. அவை பரவூர் ஏரி, நடயரா ஏரி, அரபிக்கடல் போன்றவை ஆகும். பரவூர் நகரத்தின் வடக்கு மற்றும் தெற்கு பகுதிகள் தீபகற்ப கரையோரங்களைக் கொண்டுள்ளன. தெக்கும்பம் முகத்துவாரப் பகுதியானது மாநிலத்தில் அதிக மக்களை ஈர்க்கும் முகத்துவாரமாகும். இது கொல்லம் - திருவனந்தபுரம் மாவட்டங்களின் எல்லையில் அமைந்துள்ளது. இந்த இடத்தில் உள்ள கடற்கரை நாள்தோறும் மக்கள் கூட்டத்தை ஈர்ப்பதாக உள்ளது. பராவூர் - காப்பில் - வர்க்கலை சாலை வழியாக பயணம் செய்வதன் மூலம் இந்த முகத்துவாரத்தை அணுகலாம்.
# தேக்கும்பகம்

## தேக்கும்பகம் அருகே காணத்தக்க இடங்கள்

கொல்லத்தின் கோயில் நகரமான பரவூர்
- புத்தன்பள்ளி ஜும்மா மசூதி- தெற்கு கேரளத்தின் பழமையான பள்ளிவாசல்களில் ஒன்று (750 ஆண்டு பழமையானது)  
(தலைமை இமாம்: அல்_உஸ்தாத் மஹ்மூத் பைஸி)  
- வலிய பள்ளி ஜும்மா மசூதி  
(தலைமை இமாம்: அல்_உஸ்தாத் அஹ்மத் கபீர் மன்னானி)  
- முஹிய்தீன் மசூதி
- புடியிடம் மகாதேவர் கோயில்.
- தெக்கும்பகம்-கப்பில் கடற்கரை மற்றும் கழிமுகம்
- பிரியதர்ஷினி படகு துறை
- பரவூர் ஏரி
- போஷிகாரா தோட்டம்
- போலாச்சிரா கழனிகள்
- புத்தேங்குளம் யானை கிராமம்
# பொதுத் தகுதித் தேர்வு

**பொதுத் தகுதித் தேர்வு** (Common Eligibility Test அல்லது **சி.இ.டி** ), இந்திய அரசு, இந்திய பொதுத்துறை வங்கிகள் மற்றும் இந்திய ரயில்வேயில் அரசிதழ் பதிவு பெறாத பி மற்றும் சி பிரிவு பதவிகளுக்கு பணியாளர்களை நியமிப்பதற்காக 2022 ஆம் ஆண்டு முதல் நடத்தப்படும் தேர்வாகும். இந்த தேர்வு இந்திய அரசின் முகமையான [[தேசிய பணியாளர் தேர்வு முகமையால் நடத்தப்படும். பல நுழைவுத் தேர்வு நடத்தும் முறையினை ஒரே தேர்வாக மாற்றுவதற்காக தேசிய ஆட்சேர்ப்பு நிறுவனம் என்பதற்கு ஆகஸ்ட் 19 , 2020 அன்று இந்திய மத்திய அமைச்சரவை ஒப்புதல் அளித்தது.  
இத்தகுதித் தேர்வு எழுதுவதற்கு தேவையான கல்வித் தகுதிகள் பட்டப்படிப்பு, உயர்நிலை (12 வது தேர்ச்சி) மற்றும் இடைநிலை (10-ஆம் வகுப்பு) தேர்ச்சி பெற்றிருக்க வேண்டும். தொழில்நுட்பம் சாராத பணியிடங்களுக்கு தனித்தனியாக தேர்வுகள் நடத்துகிறது. இதற்கு முன்பாக இத்தேர்வுகள் மத்திய அரசு பணியாளர் தேர்வாணையம், வங்கிப் பணியாளர்கள் தேர்வு வாரியம், இரயில்வே தேர்வு வாரியம் போன்ற அமைப்புகளால் நடத்தப்பட்டது.
# பொதுத் தகுதித் தேர்வு

## தேர்வு மையங்கள்

தேர்வர்களின் வசதிக்காக, ஒவ்வொரு மாவட்டத்திலும் குறைந்தது ஒரு தேர்வு மையம் அமைக்கப்படும். மொத்தம் சுமார் 1000 தேர்வு மையங்கள் செய்யப்படும்.
# பொதுத் தகுதித் தேர்வு

## இதனையும் காண்க

- ஒன்றிய அரசுப்பணியாளர் தேர்வாணையம்
- தேசியப் பணியாளர் தேர்வு முகமை
# ரவீஷ் குமார் (இந்திய தூதர்)

**ரவீஷ் குமார்** ஓர் இந்திய வெளியுறவு சேவை அதிகாரி. இவர் தற்போது பின்லாந்து நாட்டிற்கான இந்திய தூதராக இருக்கிறார். கூடுதலாக எஸ்தோனியாவுக்கு<nowiki/>ம் தூதராக உள்ளார். இவர்ஹெல்சின்கியில் வசித்து வருகிறார். இவர் இந்திய அரசாங்கத்தின் வெளியுறவுத்துறை அமைச்சின் முன்னாள் அதிகாரப்பூர்வ செய்தித் தொடர்பாளராக இருந்தார். இவர் இந்த பொறுப்பை பெற்ற மிக இளைய அதிகாரப்பூர்வ செய்தித் தொடர்பாளர் ஆவார். இந்த பொறுப்பிற்கு நிநியமிக்கப்படுவதற்கு முன்பு ஜெர்மனியின் பிராங்பேர்ட்டில் இந்தியத் தூதராக இருந்தார்.
# ரவீஷ் குமார் (இந்திய தூதர்)

## ஆரம்பகால வாழ்க்கை மற்றும் கல்வி

ரவீஷ் குமார் பீகார் மாநிலம் பாகல்பூர் மாவட்டம் நாத்நகரில் பிறந்தார். பாகல்பூரின் மவுண்ட் அசிசி பள்ளியில் 10 ஆம் வகுப்பு வரை கல்விப் பயின்றார். பின்னர் டெல்லி பொதுப் பள்ளியில் 12 ஆம் வகுப்பு வரை கல்விப் பயின்றார். டெல்லி பல்கலைக்கழகத்தின் ஹன்ஸ்ராஜ் கல்லூரியில் வரலாற்றில் ஹானர்ஸ் உடன் இளங்கலை பட்டம் பெற்றார்.
# ரவீஷ் குமார் (இந்திய தூதர்)

## பணிகள்

ரவீஷ் குமார் 1995 இல் ஒன்றிய அரசுப்பணியாளர் தேர்வாணையம் நடத்திய சிவில் சர்வீஸ் தேர்வில் தேர்வானவர். இவர் 1995 ஆம் ஆண்டு இந்திய வெளியுறவு சேவையில் சேர்ந்தார். 1997 ஆம் ஆண்டுல் ஜகார்த்தாவில் உள்ள இந்திய மிஷனில் தனது இராஜதந்திர வாழ்க்கையைத் தொடங்கினார். இதைத் தொடர்ந்து பூட்டானின் திம்புவில் செயலாளராக நியமிக்கப்பட்டார். அங்கு இவர் வளர்ச்சி உதவி திட்டங்களை கவனித்தார். 2004-2007 வரை புதுடெல்லியில் பணிபுரிந்தபோது, ஜப்பான் மற்றும் கொரியா குடியரசை உள்ளடக்கிய கிழக்கு ஆசியா கூட்டமைப்பில் அதிகாரியாக இருந்தார். பின்னர் இவர் லண்டனுக்கு இருதரப்பு அரசியல் உறவுகள் மற்றும் இங்கிலாந்து நாடாளுமன்றத்துடனான ஈடுபாடுகளுக்கு அரசியல் ஆலோசகராக நியமிக்கப்பட்டார். அதைத் தொடர்ந்து இவர் செப்டம்பர் 2010 முதல் ஆகஸ்ட் 2013 வரை ஜகார்த்தா திட்டத்திற்கு துணைத் தலைவராக நியமிக்கப்பட்டார்.  
அதன்பிறகு ஆகஸ்ட் 2013 முதல் ஜூலை 2017 வரை பிராங்பேர்ட்டில் இந்தியத் தூதராக நியமிக்கப்பட்டார். குமார் ஜூலை 2017 முதல் 2020 ஏப்ரல் வரை செய்தித் தொடர்பாளர் மற்றும் இணை செயலாளராக (வெளி விளம்பர பிரிவு) இருந்தார்.
# சதுப்புநிலத் தவளை

| <div>பாதுகாப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | நீர் நில வாழ்வன |
| வரிசை: | தவளை |
| குடும்பம்: | ரானிடே |
| பேரினம்: | *பெலோபிலாக்ஸ்* |
| சிற்றினம்: | <div>***P.&nbsp;ரெடிபண்டஸ்***</div> |
| **<span>பெலோபிலாக்ஸ் ரெடிபண்டஸ்</span>**  
<div>(பாலாசு, 1771)</div> |  |
| வேறு பெயர்கள் |  |
| *ரானா ரிடிபண்டா* <small>பாலாசு, 1771</small> | } |  
**சதுப்புநிலத் தவளை** (**marsh frog**) என்பது *பெலோபிலாக்ஸ் ரெடிபண்டஸ்* என்ற சிற்றினத்தினைச் சார்ந்த ஐரோப்பா மற்றும் ஆசிய நீர் தவளையாகும். அவை ஐரோப்பாவின் பெரும் பகுதியில் மேற்கு பிரான்சில் தொடங்கி மத்திய கிழக்கிலும், உருசியாவின் ஓர் பகுதியிலும் காணப்படுகிறது. சவூதி அரேபியா மற்றும் உருசியாவின் தூரக் கிழக்கில் தனிமைப்படுத்தப்பட்ட தவளைகள் வாழ்கின்றன. ஐக்கிய இராச்சியம் உள்ளிட்ட ஒரு சில இடங்களில் அறிமுகப்படுத்தப்பட்ட தவளைகள் உள்ளன. இந்த தவளைகள் அவற்றின் வாழ்விடங்களில் உள்ள பல்வேறு வகையான நீர்நிலைகளில் வாழக்கூடியவை. சதுப்புநிலத் தவளை அதன் வாழிட வரம்பில் காணப்படும் மிகப் பெரிய தவளை வகையாகும். ஆண் தவளைகள் 97.86 மிமீ (3.85 அங்குலம்) உடல் நீளமும், பெண் தவளையானது 102.36 மிமீ (4.03 அங்குலம்) நீளமும் உடையது. தலைப்பிரட்டைகள் சுமார் 186 மிமீ (7.32 அங்குலம்) நீளமுடையது. ஆனால் இந்த வளர்ச்சியானது வழக்கமாக நீண்ட குளிர்காலம் உள்ள இடங்களில் நிகழ்கிறது. சதுப்புநில தவளைகள் குளிர்காலத்தில் தண்ணீருக்கு அடியில் அல்லது வளைகளில் குளிர்கால உறக்கம் மேற்கொள்கின்றன. இவை இனப்பெருக்கம் மேற்கொள்ளக் குளங்களைக் கண்டுபிடிக்கப் பூமியின் காந்தப்புலத்தைப் பயன்படுத்துகின்றன. அடர் பச்சை நிறத்திலிருந்து பழுப்பு அல்லது சாம்பல் வரை, வெளிர் பச்சை கோடுகளுடன் மாறுபட்ட வண்ணங்களில் காணப்படும். தவளையின் பின்புறத்தில் ஒரு வெளிறிய கோடு பொதுவாகக் காணப்படும். வசந்த கால துவக்கத்தில் வெப்பத்தைத் திறமையாக உறிஞ்சுவதற்கு ஏற்ற வகையில் அடர் நிறமாக இருக்கும்.  
சதுப்புநிலத் தவளைகள் பெரிய அளவிலானத் தலையைக் கொண்டுள்ளன. இவை பலவகையான இரையைச் சாப்பிடக் கூடியவை. பெரும்பாலும் கணுக்காலிகள் மற்றும் பிற முதுகெலும்பில்லா உயிரிகளை உண்ணுகின்றன. 53 தவளைகளில் மேற்கொள்ளப்பட்ட ஆய்வு ஒன்றின் மூலம் இதன் இரையில் தெரேஸின், ஈரிறக்கையினம் 42,62% சதவிகிதமும் கோலியாப்பிடிரா 21,84% உள்ளதாகத் தெரிகின்றது. இந்த தவளைகள் நீர் எருமை மீது காணப்படும். நீர் எருமைகளால் ஈர்க்கப்படும் ஈக்களை<nowiki/>ச் சாப்பிடுவது இதனால் எளிதாகிறது. இது பரஸ்பர உறவைச் சுட்டிக்காட்டுகிறது. தலைப்பிரட்டைகள் ஆல்கா, மக்கும் பொருட்கள், அழுகும் தாவரங்கள், இறந்த விலங்குகள் உள்ளிட்ட பல்வேறு வகையான கரிமப் பொருட்களைச் சாப்பிடுகின்றன.
# சதுப்புநிலத் தவளை

## கலப்பினமாக்கல்

நன்கு அறியப்பட்ட கலப்பின சதுப்புநிலத் தவளைகள் மூன்றாகும்:  
- உண்ணக்கூடிய தவளை *பெலோபிலாக்ஸ்* கே.எல். *எஸ்குலெண்டசு* (பொதுவாக மரபணு வகை RL):
குள தவளை *பி. லோசோனே* (எல்எல்) × *பி. ரெடிபண்டஸ்* (ஆர்ஆர்)
- *கிராஃபின்* கலப்பின தவளை *பெலோபிலாக்ஸ்* கே.எல். *கிராஃபி* (பிஆர்):
*பெரெஸின்* தவளை *பி. பெரெஸி* (பிபி) × *பி. ரெடிபண்டஸ்* (ஆர்ஆர்) அல்லது
*பெரெஸின்* தவளை *பி. பெரெஸி* (பிபி) × உண்ணக்கூடிய தவளை *பி.* கே.எல். *எஸ்குலெண்டசு* (ஆர் ஈ)
(எந்த கலப்பு முதன்மை கலப்பினமாக்கல் என்பது தெளிவாக இல்லை)
- இத்தாலிய உண்ணக்கூடிய தவளை *பெலோபிலாக்ஸ்* கே.எல். *ஹிஸ்பானிகஸ்* (ஆர் பி):
இத்தாலிய குளத் தவளை *பி. பெர்கேரி* (பிபி) × *பி. ரெடிபண்டஸ்* (ஆர்ஆர்)  
சதுப்புநிலத் தவளையின் எண்ணிக்கையானது பிற கலப்பினமாதலிலிருந்து பராமரிக்கப்படுகிறது.
# தோட்டடா

**தோட்டடா** (*Thottada*) என்பது தென்னிந்தியாவின், கேரளத்தின், கண்ணூர் மாவட்டத்தில் உள்ள சிற்றூர் ஆகும். இது கண்ணூர் தொடருந்து நிலையத்திலிருந்து 8 கி.மீ தொலைவில் கண்ணூர்-தெல்லிச்சேரி நெடுஞ்சாலையில் அமைந்துள்ளது. இது கண்ணூர் நகரம் மற்றும் தலச்சேரி நகரம் ஆகியவற்றுக்கு இடையே அமைந்துள்ளது.  
*ஸ்ரீ நாராயண கல்லூரி* (எஸ். என். கல்லூரி), அரசு தொழிற்கல்வி மேல்நிலைப்பள்ளி *கண்ணூர் பலதொழில்நுட்பக் கல்லூரி*, *கண்ணூர் தொழிற் பயிற்சிப் பள்ளி ( ஐ.டி.ஐ)* மற்றும் *கைத்தறி மற்றும் ஜவுளி தொழில்நுட்ப நிறுவனம்* (ஐ.எச்.டி.டி) ஆகியவை தோட்டாடாவில் அமைந்துள்ளன.  
தோட்டாடா ஒரு அழகிய கிராமம். தோட்டாடா கடற்கரை சூரிய குளியல் மற்றும் நீச்சலுக்கு ஏற்ற இடமாகும். இங்கு ஒரு கடற்கரை இல்லம் மற்றும் விருந்தினர் மாளிகைகள் போன்றவை உள்ளன.
# தோட்டடா

## மக்கள் வகைப்பாடு

2001 இந்திய மக்கள் தொகை கணக்கெடுப்பின்படி, தோட்டாடாவின் மக்கள் தொகை 36,357 ஆகும். இதில் ஆண்கள் 46% , பெண்கள் 54% பேரும் ஆவர். தோட்டாடாவின் சராசரி கல்வியறிவு விகிதம் 85% ஆகும், இது தேசிய சராசரியான 59.5% ஐ விட அதிகமாகும்: ஆண்களின் கல்வியறிவு 86%, மற்றும் பெண்களின் கல்வியறிவு 84%. என்பதாக உள்ளது. தோட்டாடாவில், மக்கள் தொகையில் 11% 6 வயதுக்குட்பட்டவர்கள்.
# தோட்டடா

## தோட்டாடா கடற்கரை

தென்னிந்தியாவின், கேரளத்தின் கண்ணூர் மாவட்டத்தில் உள்ள ஒரு அழகான கடற்கரை தோட்டாடா கடற்கரை ஆகும். இது கண்ணூர் நகரம் மற்றும் தலச்சேரி நகரத்தை இணைக்கும் தே.நெ 66 இலிருந்து 2.5 கி.மீ தொலைவிலும், கண்ணூர் நகரத்திலிருந்து 7 கி.மீ தொலைவிலும் தலசேரியிலிருந்து 13 கி.மீ தொலைவிலும் அமைந்துள்ளது. 800 மீட்டர் நீளமுள்ள கன்னி கடற்கரையானது சூரியக் குளியல் மேற்கொள்ள ஏற்றது. சுற்றுலாப் பயணிகள் கடற்கரை இல்லம் அல்லது கடற்கரைக்கு அருகிலுள்ள விருந்தினர் மாளிகையில் தங்கலாம்.. தோட்டாடா ஆறு என்னும் சிறிய ஆறு கடற்கரையின் ஒரு முனையில் பாய்கிறது. உப்பு நீரின் ஊடுருவலைத் தடுத்து நன்நீரைத் தக்கவைக்க மூன்று தசாப்தங்களுக்கு முன்னர் ஆற்றின் குறுக்கே கட்டப்பட்ட தடுப்பணை உள்ளது. கடலுக்கு சற்று தொலைவில் ஆற்றினால் உருவான சதுப்பு நிலமானது பல்வேறு பறவைகளுக்கும், மீன்களுக்கும் சிறந்த வாழ்விடமாக அமைந்துள்ளது.
# தோட்டடா

## குருவா

குருவா என்பது தென்னிந்தியாவின், கேரளத்தின், கண்ணூர் மாவட்டத்தில் உள்ள ஒரு சிறிய கிராமம் ஆகும். இது கண்ணூர் நகரத்துக்கும் தோட்டாடாவுக்கும் இடையில் அமைந்துள்ளது.  
குருவா கிராமம் ஒரு காலத்தில் *பீடி* சுருட்டும் தொழிலுக்கு பெயர் பெற்றது, ஆனால் இந்தத் தொழில் தற்போது கிராமத்தில் இல்லை. ஸ்ரீ நாராயண குரு ஸ்மராகா வயனாசலை இந்திய சுதந்திர இயக்கத்தின் போது பல சம்பவங்களுக்கு சாட்சியாக இருந்தது. உள்ளூர் கூட்டங்கள் பல இங்கு நடத்தப்பட்டன. கிராமத்தில் பல வேளாண் பணிகள் நடந்தன. ஆனால் இப்போது அனைத்து வயல்களும் குடியிருப்பு பகுதிகளாக மாறிவிட்டன.
# தாதாஜி கொண்டதேவ்

**தாதாஜி கொண்டதேவ்** (**Dadoji Kondadeo** or **Dadoji Konddev**) தற்கால புனே மாவட்டத்தில் உள்ள தௌந்து நகரத்தில் பிறந்து, சிரூர் தாலுகாவில் வளர்ந்தவர். நன்கு வளர்ந்த பின் பிஜப்பூர் சுல்தானகத்தின் நிர்வாகத்தில் பணியமர்ந்து, படிப்படியாக உயர்ந்து 1637-இல் கொண்டன கோட்டையின் காவல் அதிகாரியானார். பேரரசர் சிவாஜியின் தந்தையான சாகாஜி போஸ்லே, தாதாஜி கொண்டதேவை புனே பகுதியின் ஜாகிர்தாராக நியமித்தார்.. அப்போது சாகாஜி போஸ்லே பெங்களூர் பகுதியின் ஜாகிர்தாராக இருந்தார்.  
கொண்டதேவ் மாவல் பகுதியை வென்று, உள்ளூர் தேஷ்பாண்டேக்களை (நிலக்கிழார்கள்) தனது கட்டுக்கள் கொண்டு வந்தார். புனே நகரத்தை சீரமைத்து, லால் அரண்மனையை கட்டினார். 1631-இல் பிஜப்பூர் சுல்தான் அடில் ஷாவின் ப்டைத்தலைவர்களால விரட்டியடிக்கப்பட்ட புனே நகரத்து பிரபல குடும்பங்களை மீண்டும் புனேவில் குடியமர்த்தினார்.
# தாதாஜி கொண்டதேவ்

### சிவாஜியின் காப்பாளராக

சாகாஜி போஸ்லே சிறுவனாக இருந்த தனது மகன் சிவாஜியை சிவனேரி கோட்டையிலிருந்து புனேவிற்கு அனுப்பினார். ஜிஜாபாயின் கோரிக்கையின் படி, தாதாஜி கொண்டதேவ் சிவாஜியின் காப்பாளாராக விளங்கினார்.
# தாதாஜி கொண்டதேவ்

## மரபுரிமைப் பேறுகள்

- தாதாஜி கொண்டதேவ் நினைவாக மகாராட்டிரா மாநிலத்தின் தானே பகுதியில் **தாதாஜி கொண்டதேவ் விளையாட்டரங்கம்** ஒன்றை மகாராஷ்டிர அரசு நிறுவியுள்ளது.
- மகாராட்டிராவில் விளையாட்டு வீரர்களுக்கு நன்கு பயிற்சி வழங்குபவர்களுக்கு தாதாஜி கொண்டதேவ் நினைவு விருது ஆண்டுதோறும் மாநில அரசால் வழங்கப்படுகிறது.
- மும்பை நகரத்தில் ஒரு சாலைக்கு **தாதாஜி கொண்டதேவ் மார்க்** என மும்பை மாநகராட்சி பெயரிட்டுள்ளது.
# சம்பாகுளம் மூலம் படகுப் போட்டி

**சம்பாகுளம் மூலம் படகு போட்டி** (*Champakulam Moolam Boat Race*) என்பது இந்தியாவின் தென் மாநிலமான கேரளத்தில் நடக்கும் பழமையான வள்ளங்களி (பாம்புப் படகு போட்டி) போட்டிகளில் ஒன்றாகும். இந்தப் போட்டியானது  அம்பலப்புழா கிருஷ்ணர் கோயிலில் தெய்வச் சிலை நிறுவப்பட்ட நாளான மலையாள மாதமான மிதுனத்தின் மூலம் நாளில் (மலையாள நாட்காட்டியின் படி) படகுப் பந்தயம் நடைபெறுகிறது.
<sup data-ve-ignore="true">&#x5B; *<span title="This claim needs references to reliable sources. (January 2017)">மேற்கோள் தேவை</span>* &#x5D;</sup>
# சம்பாகுளம் மூலம் படகுப் போட்டி

## கேரளாவின் பிற புகழ்பெற்ற படகு பந்தயங்கள்

- ஆறன்முளா படகுப்போட்டி
- நேரு கோப்பை படகுப் போட்டி
# அம்பலவாசி

**அம்பலவாசி** (Ambalavasi) (கோவிலில் வசிப்பவர்) என்பது இந்தியாவின் கேரளாவிலுள்ள கோவில்கள் மற்றும் ஆலயங்களில் பணிபுரிந்த இந்துக்களிடையே உள்ள ஒரு சாதியினரின் பொதுவான பெயராகும். கோயில்களில் மாலை அணிவித்தல், கோஷமிடுதல், மேளம் அடிப்பது, படிக்கட்டு இசை, கிராமத்து இசையான எக்காளம் போடுவது போன்ற பல்வேறு வகையான வேலைகளை இவர்கள் செய்தார்கள். சில அம்பலவாசி சாதிகள் தந்தைவழி உறவு முறையையும், மற்றவர்கள் தாய்வழி உறவு முறைறையையும் கடைபிடிக்கிறார்கள். திருமணத்தை கடைப்பிடிப்பவர்கள் நாயர் சாதியுடன் பல கலாச்சார ஒற்றுமையைப் பகிர்ந்து கொள்கிறார்கள். இந்து மதத்தில் அவர்களின் சடங்கு தரம் பிராமண சாதிகளுக்குக் கீழும், நாயர்களுக்கு மேலேயும் உள்ளது. இவ்வாறு திருமணத்தை கடைப்பிடிப்பவர்கள் நாயர் சாதியுடன் பல கலாச்சார ஒற்றுமையைப் பகிர்ந்து கொள்கிறார்கள். கேரளாவின் சாதி அமைப்பில், இவர்கள் பிராமணர்களுக்கும் சத்திரியர்களுக்கும் இடையில் அல்லது சத்த்திரியர்களுக்கும் சூத்திரர்களுக்கும் இடையில் உள்ள சாதி என்று அழைக்கப்படுகிறார்கள்.
கோவில் வசிப்பவர்கள் பொதுவாக புஷ்பகன் (புஷ்பகானுன்னி), தீயாட்டுன்னி, நம்பீசன், குருக்கள், பூப்பள்ளி, திவாம்படி (பிராமணி), சாக்கியர், நம்பியார், வாரியர், மரார், போத்துவல், பிஷாரோடி மற்றும் ஆதிகல் கோயில் சேவைகள் என்று அழைக்கப்படுகிறார்கள். கேரள கலாச்சார வாழ்க்கையில் அம்பலவாசிகள் முக்கியப் பங்கு வகிக்கின்றனர்.
# அம்பலவாசி

## பெயர்க்காரணம்

அம்பலம் மற்றும் வாசி என்ற இரண்டு சொற்களிலிருந்து அம்பலவாசி என்ற பெயர் உருவானது. கோவில் சமூகத்தைச் சேர்ந்தவர்கள் கோயில்களில் வேலை செய்வதும், அன்றாட சடங்குகளை செய்வதும் வழக்கம். அம்பலவாசி என்ற பெயருக்கு கோயிலின் புறநகரில் வசிப்பவர்கள் என்று பொருள்.
# அம்பலவாசி

## சாதிகள்

இவர்கள் பரந்த அளவில் அவை பூணூலை அணிந்தவர்கள் என்றும் அணியாதவர்கள் என்றும் இரண்டு குழுக்களாகப் பிரிக்கப்பட்டுள்ளனர்.
# அம்பலவாசி

## சாதிகள்

### புனித நூல் அணிந்தவர்கள்

#### புஷ்பக பிராமணர்கள்

- கோயில்களுக்கு பூக்களைக் கொண்டுவருபவர்கள் புஷ்பக பிராமணர்கள் (புஷ்பகன் உன்னி) ஆவர்
- தீயாட்டு உன்னி <sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup> <sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
- நம்பீசன்
- குருக்கள்
- புப்பள்ளி
- நம்பிடி
# அம்பலவாசி

## சாதிகள்

### புனித நூல் அணிந்தவர்கள்

#### மற்றவைகள்

- சாக்கியர் என்பவர், சாக்கைக் கூத்து, கூடியாட்டம் எனப்படும் நாடகங்களை நடத்துகிறார்
- நம்பியார்
# அம்பலவாசி

## சாதிகள்

### புனித நூலை அணியாத அம்பலவாசிகள்

- பிசரோடி
- மரார், கோயில் இசைக் கலைஞர்களாக செயல்படுகிறார்கள்
- வாரியர்
- போதுவால், கோயில் காவலாளியாக பணிபுரிகிறார்.
# கல்லடா படகுப் போட்டி

**கல்லடா ஜலோத்சவம்** (കല്ലട ജലോത്സവം) என்பது தென்னிந்திய மாநிலமான, கேரளத்தின், கொல்லம் மாவட்டத்தில், ஓணம் (28 ஆம் ஓணம்) விழாவுகுப் பிறகு 28 நாட்களில் மன்ரோ துருத்துவில் கல்லடையாற்றில் நடைபெறும் ஒரு வள்ளங்களி (படகுப் போட்டி ) ஆகும். கல்லடை ஆற்றின் நேரான பகுதியில் (நெட்டையம்) படகுப் போட்டி நடத்தப்படுகிறது. இந்நிகழ்ச்சியின் போது பல்வேறு துறைகளில் பிரபலமான சாதனையாளர்கள் கௌரவிக்கப்படுகிறார்கள்.  
படகுப் பந்தயத்தை மன்ரோ தீவில் இருந்து வசதியாகக் காணலாம். கேரளத்தின் சுற்றுலா வரைபடத்தில் மன்ரோ தீவு ஒரு முக்கிய இடத்தைப் பிடித்துள்ளது. கொல்லம் மாவட்ட சுற்றுலா வளர்ச்சிக் குழு மன்ரோ தீவில் நடத்தும் நாட்டுப் படகு கண்காட்சியானது நாட்டில் மிகச் சிறந்ததாகும். மன்ரோ தீவை கொல்லம் தொடருந்து நிலையத்திலிருந்து சாலை வழியாக (28 &nbsp; கி.மீ). அடையலாம் &nbsp; குந்தராவிலிருந்து 12 கி.மீ தொலைவிலும், கருணகபள்ளியில் இருந்து வடக்கே 24 கி.மீ. தொலைவிலும், &nbsp; திருவனந்தபுரம் விமான நிலையத்திலிருந்து சாலை வழியாக 71 கி.மீ தூரத்தில் கொல்லம் உள்ளது.  
போட்டிகளுக்கு முன்னதாக வண்ணமயமான படகோட்டம் மற்றும் போட்டியில் கலந்துகொள்ளும் படகுகளின் வெகுஜன ஊர்வலம் ஆகியவை நடக்கும்.
# கல்லடா படகுப் போட்டி

## நிகழ்வு பற்றி

படகுப் போட்டி என்பது ஆண்டுதோறும் நடக்கும் நிகழ்வாகும், இது ஓணத்துக்கு (28 ஆம் ஓணம்) 28 நாட்களுக்குப் பிறகு நடக்கிறது.
# கல்லடா படகுப் போட்டி

## படகுகள்

போட்டியில் ஐந்து இருட்டுக்குத்தி அ தகுதி கொண்ட படகுகள் மற்றும் வெப் ஆப் படகுகள் உட்பட 12 பாம்புப் படகுகள் கலந்துகொள்கின்றன.
# கல்லடா படகுப் போட்டி

## கோப்பைகள் மற்றும் பரிசுத் தொகை

வென்றவர்கள், கல்லாடா சுழல் கோப்பையும் 100,000 50,000, 25000, 15,000 ஆகியவை முதல் நான்கு இடங்களில் வருபவர்களுக்கும், மேலும் 50,000 பரிசானது ஒவ்வொரு அணிக்கும் ஊக்கப் பரிசாக வழங்கப்படும்.
# கல்லடா படகுப் போட்டி

## வெற்றியாளர்கள்

| 2007 | கரிச்சல் சுண்டன் | இயேசு படகு கிளப் |  |
| --- | --- | --- | --- |
| 2008 | கரிச்சல் சுண்டன் | இயேசு படகு கிளப் |  |
| 2009 | பயிப்பாட் சுண்டன் | கண்ணெட்டி சங்கம் படகு கிளப் |  |
| 2010 | கரிச்சல் சுண்டன் | இயேசு படகு கிளப் |  |
| 2011 | ஸ்ரீ கணேஷ் சுண்டன் | செயின்ட் பிரான்சிஸ் படகு கிளப் |  |
| 2012 | ஸ்ரீ கணேஷ் சுண்டன் | செயின்ட் பிரான்சிஸ் படகு கிளப் |  |
| 2013 | ஸ்ரீ கணேஷ் சுண்டன் | செயின்ட் பிரான்சிஸ் படகு கிளப் |  |
| 2014 | ஸ்ரீ கணேஷ் சுண்டன் | செயின்ட் பிரான்சிஸ் படகு கிளப் |  |
| 2015 | மகாதேவிகாட் கட்டில் தேக்கதில் சுண்டன் | செயின்ட் பிரான்சிஸ் படகு கிளப் |  |
| 2016 | அயபரம்ப் பாண்டி | யுபிசி கைனகாரி |  |
| 2017 | செயின்ட் பியஸ் 10 வது மான்காம்ப் | வெனாட் போட் கிளப், கல்லாடா (எஸ்.எஃப்.பி.சி) |  |
| 2018 | **நடத்தப்படவில்லை** |  |  |
| 2019 | நதுபகம் | பல்லதுருதி படகு கிளப் (பிபிசி) | } |
# கல்லடா படகுப் போட்டி

## கேரளத்தின் பிற புகழ்பெற்ற படகு பந்தயங்கள்

- ஜனாதிபதியின் கோப்பை படகு பந்தயம்
- நேரு கோப்பை படகுப் போட்டி
- சம்பாகுளம் மூலம் படகுப் போட்டி
- ஆறன்முளா படகுப்போட்டி
- பயிப்பாட் ஜலோத்சவம்
- குமரகம் படகு பந்தயம்
- இந்திரா காந்தி படகு பந்தயம்
- 1938 முதல் கோதுருத் படகு பந்தயம், எர்ணாகுளம் www.gothuruthboatrace.com
# இராமன் சாக்கியர்

**இராமன் சாக்கியர்** (Ramanchakyar) என்பவர் சாக்கைக் கூத்து மற்றும் கூடியாட்டம் கலைஞராக இருந்தார். 1980 ல் கேரள சாகித்ய அகாடமி விருதை வென்றுள்ளார். சாக்கைக் கூத்து, கூட்டியாட்டம் ஆகிய இரண்டிலும் வாசிக அபினாயத்தின் ஆசிரியராகவும் இருந்தார்.  
1925 ஆம் ஆண்டு தொடங்கி, கேரளா முழுவதும் பல்வேறு கோவில்களிலும், மத இடங்களிலும் வழக்கமான நிகழ்ச்சிகளை நிகழ்த்தினார். இந்த கலைப்படைப்பை முதலில் கோயில்களுக்கு வெளியே கொண்டு வந்து பொது பார்வையாளர்களுக்கு நெருக்கத்தை ஏற்படுத்திய பெருமை இவருக்கு உண்டு. இவர் 100க்கும் மேற்பட்ட கூடியாட்டம் நாடகங்களை இயக்கியுள்ளார், மேற்பார்வையிட்டார், பங்கேற்றார். அகில இந்திய வானொலி நிகழ்ச்சிகளில் தவறாமல் பங்கேற்பதைத் தவிர, வெவ்வேறு வேடங்களில் 1000க்கும் மேற்பட்ட மேடைகளில் தோன்றினார்.  
இவர் சகுந்தலம் 2 வது சட்டம், 3 வது நாகானந்தா சட்டம் மற்றும் ஜடாயுவதானம் ஆகியவற்றை ஆச்சார்யச்சுதமணியில் தயாரித்து அரங்கேற்றினார். 1974 ஆம் ஆண்டில் கூடியாட்டம் குறித்த வண்ண ஆவணப்படம் தயாரிப்பில் மேற்பார்வையிட்டு பங்கேற்றார். பிரகாசா என்ற *பாகவதாஜ்ஜிக போதாயனம்* கூட இவரது தயாரிப்புகளில் ஒன்றாக இருந்தது.  
1980 ஆம் ஆண்டில், "சாக்கை கூத்து", கூடியாட்டம் பற்றிய சர்வதேச விழிப்புணர்வை இவர் பரப்பினார், ஒரு சில ஐரோப்பிய மாணவர்களுக்கு கூட்டியாட்டம் பற்றிய வழிகாட்டுதலையும், ஜெர்மனி, பிரான்ஸ் மற்றும் போலந்து உள்ளிட்ட ஒரு ஐரோப்பிய சுற்றுப்பயணத்தில் தனது குழுவை வழிநடத்தி அவர்களுக்கு உதவினார். இது இந்திய கலாச்சார அமைப்பின் உதவியாலும், அவற்றின் ஐரோப்பிய சகாக்கள் மூலமும் சாத்தியமானது.
# நம்பியார் (அம்பலவாசி சமூகம்)

சாக்கைக் கூத்தை நிகழ்த்துகிறார்|]]
**நம்பியார்** (Nambiar) என்பது கேரளாவிலுள்ள இந்து அம்பலவாசி சாதியாகும். இவர்களின் தொழிலை அடிப்படையாகக் கொண்டு, மிழாவு நம்பியார் என்றும், தீயாடி நம்பியார் என்ற இரண்டு துணைப்பிரிவுகளாக வகைப்படுத்தப்படுள்ளனர். மிழாவு நம்பியர்கள் கூத்து, கூடியாட்டம் மற்றும் ஓட்டன் துள்ளல் போன்ற கோயில் கலை வடிவங்களுடன் தொடர்புடையவர்கள். தீயாடி நம்பியர்கள் அய்யப்பன் தீயாட்டம் என்ற கலை வடிவத்துடன் தொடர்புடையவர்கள். நம்பியார்கள் மருமக்கதாயம் பரம்பரை முறையைப் பின்பற்றினர்.
மிழாவனாவில் வைக்கப்பட்டுள்ளது (குறிப்பாக மிழாவை வைத்திருக்க மரப் பெட்டி தயாரிக்கப்பட்டது). ]]  
-
# மேட்டோ குரோசோ நாய்முக வெளவால்

| <div>பாதுகாப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம்<small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | மொலோசிடே |
| பேரினம்: | *நியோபிளாட்டிமோப்ஸ்*  
<small>பீட்டர்சன், 1965</small> |
| சிற்றினம்: | <div>***N.&nbsp;மேட்டோக்ரோசென்சிஸ்***</div> |
| **<span>*நியோபிளாட்டிமோப்ஸ் மேட்டோக்ரோசென்சிஸ்*</span>**  
<div>வியேரா, 1942</div> |  |
| - |  |
| * *நியோபிளாட்டிமோப்ஸ் மேட்டோக்ரோசென்சிஸ்* <small>வியேரா, 1942</small> | } |
**மேட்டோ** **குரோசோ நாய்முக வௌவால்** (*Mato Grosso dog-faced bat*)(*நியோபிளாட்டிமோப்ஸ் மேட்டோக்ரோசென்சிஸ்*), தென் அமெரிக்காவினைச் சார்ந்த ஓர் வௌவால் இனமாகும் . இது பிரேசில், கொலம்பியா, கயானா மற்றும் வெனிசுலாவிலும் காணப்படுகிறது .
# மேட்டோ குரோசோ நாய்முக வெளவால்

## வகைபாட்டியலும், சொற்பிறப்பியலும்

சி ஓ சி வியோரா என்பவர் 1942ஆம் ஆண்டு இந்த வௌவால் குறித்து முதன்முதலாக விவரித்திருந்தார். இந்த புதிய இனமானது பிரேசில் மாநில மாடோ குரோசோவின் வடபகுதியில் உள்ள ஜீரினா ஆற்றுப்பகுதியிலிருந்து சேகரிக்கப்பட்டது.
# மேட்டோ குரோசோ நாய்முக வெளவால்

## விளக்கம்

இது ஓர் சிறிய வகை வௌவால் ஆகும் . இதன் முன்கை நீளம் சுமார் 29–30 மிமீ ஆகும். இதனுடைய எடை 7–7.5 கிராம் ஆகும். ஆண் பெண் பாலின வேறுபாடுடைய இந்த வெளவாலில் ஆண்களைவிடப் பெண்கள் சிறியன. இதன் மண்டை ஓடு தட்டையான தோற்றத்தைக் கொண்டுள்ளது. முதுகுப் பகுதியில் காணப்படும் உரோமங்கள் பழுப்பு நிறமாகவும், வயிற்றுப்பகுதியில் வெண்மை அல்லது சாம்பல் நிறமாகவும் இருக்கும். ஆண், பெண், வௌவால்கள் குலார் சுரப்பியினைக் கொண்டுள்ளன . இதன் பல் சூத்திரம் ஆகும். மொத்தம் 30 பற்களைக் கொண்டுள்ளன
# மேட்டோ குரோசோ நாய்முக வெளவால்

## உயிரியலும் சூழலியலும்

மேட்டோ குரோசோ நாய்முக வௌவால் *ஹரேம்* எனப்படும் அந்தப்புர வகைச் சமூக அமைப்பைக் கொண்டிருக்கின்றன. வெனிசுலாவில், காணப்படும் இந்த வவ்வாலின் கூட்டமைப்பில் ஆண் ஒன்றும், இரண்டு முதல் நான்கு பெண்கள் வரை உள்ளன. பருவகால இனப்பெருக்கத் தன்மையுடைய இந்த வவ்வால்கள், ஆண்டுக்கு ஒருமுறை மழைக் காலத் தொடக்கத்தில் பிரசவிக்கின்றன. இந்த வவ்வால்கள் பூச்சிகளை உண்ணக்கூடியன.
# மேட்டோ குரோசோ நாய்முக வெளவால்

## வரம்பு மற்றும் வாழ்விடம்

பிரேசில், கொலம்பியா, கயானா, மற்றும் வெனிசுலா உள்ளிட்ட தென் அமெரிக்க நாடுகளில் இந்த வௌவால் காணப்படுகிறது.
# மேட்டோ குரோசோ நாய்முக வெளவால்

## பாதுகாப்பு

2008 ஆம் ஆண்டு நிலவரப்படி, இது ஐ.யூ.சி.என் ஆல் குறைந்த அக்கறை கொண்ட இனமாக மதிப்பிடப்படுகிறது. இந்த வௌவால் பரந்த புவியியல் வரம்பைக் கொண்டுள்ளதால் இதனுடைய எண்ணிக்கை விரைவாகக் குறைவதற்கான வாய்ப்புகள் இல்லை.
# அப்சல் கான் (படைத்தலைவர்)

**அஃப்சல் கான்** (**Afzal Khan**) (இறப்பு:20 நவம்பர் 1659) இந்தியாவின் தக்காணப் பீடபூமியில் உள்ள பிஜப்பூர் சுல்தான் அடில் ஷாவின் 20,000 படைவீரர்களுக்கு தலைவராக இருந்தவர். தக்காண சுல்தான்கள், விஜயநகரப்பேரரசை வெற்றி கொள்வதற்கு அப்சல் கான் முக்கிய காரணமாக விளங்கியவர். பிஜப்பூர் சுல்தானகத்தின் சிற்றரசராக இருந்த சிவாஜி புனே பகுதிகளை தன்னாட்சியுடன் ஆளத்துவகினார். எனவே சிவாஜியை அடக்குவதற்கு, பிஜப்பூர் சுல்தான் அப்சால் கானை அனுப்பினார். சிவாஜியுடன் அமைதி உடன்படிக்கை மேற்கொள்ள வந்த அப்சால் கானை, சிவாஜி பிரதாப்காட் சண்டையில் கொன்றார்.
# அப்சல் கான் (படைத்தலைவர்)

## சிவாஜியுடன் சந்திப்பும், கொல்லப்படலும்

பேச்சு வார்த்தைக்காக அப்சல் கானை சிவாஜி சந்திக்க, தனது ஆடைக்குள் கூரிய புலி நகத்தாலான ஆயுததத்தை மறைத்து கொண்டு, ஒரு வாளும் மற்றும் இரண்டு வாள் வீரர்களுடன் சென்றார். அப்சல் கான் தன்து கூடாரத்திலிருது 1,000 வீரர்கள் புடைசூழ சிவாஜியை சந்திக்க வெளிக்கிளம்பினார். சிவாஜியின் படைவீரர் கோபிநாத் என்பவர், அப்சல் கானை நோக்கி, அதிக படைவீரர்களுடன் சிவாஜியை சந்திக்க மறுத்தார். எனவே சிவாஜியைப் போன்றே அப்சல் கான் தனது இரண்டு படைவீரர்களின் துணையுடன் சிவாஜியை சந்திக்கும் கூடாரத்தை நோக்கிச் சென்றார்.  
கூடாரத்தில் தனித்து இருந்த அப்சல் கானை சந்திக்கச் சென்ற சிவாஜியை நோக்கி, பிஜப்பூர் சுல்தானுக்கு அடங்கி, கப்பம் செலுத்த ஒப்புக் கொள்ளுமாறு கூறினார். சிவாஜி அப்சல் கானை தழுவிக் கொள்வது போல் நடித்து, ஆடையில் மறைத்து வைத்திருந்த இரும்பால் ஆன புலி நகம் போன்ற ஆயுத்தத்தால் அப்சல் கானை சிவாஜி தாக்கினார். தாக்கப்பட்ட அப்சல் கான் கூடாரத்தை விட்டு வெளியேறிய போது, சிவாஜியை அப்சல் கானின் வீரர் சையத் பண்டா தாக்கினார். ஆனால் சையத் பண்டாவை சிவாஜியி வீரர் ஜீவ மகாலா தாக்கி அழித்தார். இந்த நிகழ்வு ஒரு மராத்தி மொழி பழமொழியான *ஹோதா ஜிவா மஹானுன் வாச்லா சிவா* ("ஜிவாவால்; சிவாஜி தாக்குதலில் இருந்து தப்பினார்") மூலம் நினைவுகூரப்படுகிறது.பின்னர் சிவாஜி அப்சல் கானின் தலையை கொய்து கொன்றார்.
# அப்சல் கான் (படைத்தலைவர்)

## மரபுரிமை பேறுகள்

யில் அப்சல் கானின் கல்லறை]]
அப்சல் கானில் தலையை அன்னை பவானிக்கு சிவாஜி பலி கொடுத்தார். பின் அவரது தலையும், உடலும் பிரதாப்காட் கோட்டையில் உள்ள அப்துல்லா மேட்டில் புதைத்தனர்.
# அப்சல் கான் (படைத்தலைவர்)

## இதனையும் காண்க

- சயிஸ்ட கான்
# அர்த் கவுர்

**அர்த் கௌர்** (*Hard Kaur*) (பிறப்பு: தரன் கவுர் தில்லான், 1979 ஆம் ஆண்டு ஜூலை 29) ஓர் இந்திய சொல்லிசை மற்றும் ஹிப் ஹாப் பாடகருமாவார். இவர் பாலிவுட்டில் பின்னணிப் பாடகி மற்றும் நடிகையாக அறியப்படுகிறார்.
# அர்த் கவுர்

## ஆரம்ப கால வாழ்க்கை

இவர், உத்தரப் பிரதேசத்தின் கான்பூரில் பிறந்தார். அங்கு இவரது தாயார் வீட்டிலேயே ஒரு சிறிய அழகு நிலையத்தை நடத்தி வந்தார். இவர் இளமையாக இருந்தபோது தந்தையை இழந்தார். தந்தை இறந்த சில நாட்களுக்குப் பிறகு இவருடைய தாயின் அழகு நிலையம் எரிக்கப்பட்டது. பிறகு இவருடைய தந்தைவழி தாத்தா பாட்டி தனது தாயை மற்றும் இவரையும் தங்கள் வீட்டை விட்டு வெளியேறும்படி கேட்டுக்கொண்டார். ஆனால் இவரின் சகோதரனை மட்டும் அவர்கள் வைத்திருக்க விரும்பினார். இதைத் தொடர்ந்து, கவுர் மற்றும் இவரது தாய் மற்றும் சகோதரன் ஹோஷியார்பூருக்கு தனது தாய்வழி தாத்தா பாட்டி வீட்டிற்கு குடிபெயர்ந்தனர். அங்கு இவர்கள் இரண்டு ஆண்டுகள் தங்கியிருந்தனர்.  
1991 ஆம் ஆண்டில், இவருடைய தாயார் ஒரு பிரித்தானிய குடிமகனை மறுமணம் செய்து கொண்டார். பிறகு இவரது குடும்பம் இங்கிலாந்தின் பர்மிங்காம் நகருக்கு குடிபெயர்ந்தது. அங்கு இவரது தாயார் ஒரு அழகு நிலையத்தைத் திறந்து வியாபரத்தையும் படிப்பையும் நடத்தி வந்தார். இதற்கிடையில், ஹார்ட் கவுர் தனது பள்ளிப்படிப்பை நிறைவு செய்தார்.
# அர்த் கவுர்

## தொழில்

இவரது முதல் தனி ஆல்பம் *சூப்பவுமன்* 2007 இல் வெளியிடப்பட்டது.  
2008 ஆம் ஆண்டில், இங்கிலாந்து ஆசிய இசை விருதுகளில் விருதுகளுக்கு பரிந்துரைக்கப்பட்டார். மேலும் "சிறந்த பெண் நடிகர்" என்ற விருதையும் வென்றார்.  
2013 ஆம் ஆண்டில் கோக் ஸ்டுடியோ இந்தியாவுக்காக இசையமைப்பாளர் ராம் சம்பத் மற்றும் ராஜஸ்தானி நாட்டுப்புற பாடகி பன்வாரி தேவி ஆகியோருடன் இணைந்து பணியாற்றினார். தேர்தல் நேரத்தில் வாக்களிப்பு குறித்த விழிப்புணர்வை பரப்புவதற்காக "கார்லே து வோட்டிங்" என்ற பாடலை இயற்றினார். சமீபத்தில், ஹார்ட் கவுர் ஃபிஃபா உலகக் கோப்பைக்கான "கோல் மார் கோல் மார்" என்ற பாடலை இயற்றினார். இந்த பாடல் ரசிகர்களின் உணர்ச்சிகளை விவரிக்கும் பாடலாகும். மேலும் இவர் இந்தி, பஞ்சாபி, பெங்காலி மற்றும் தென்னிந்திய மொழிகளிலும் பாடியுள்ளார்.
# அர்த் கவுர்

## சர்ச்சை

யோகி ஆதித்யநாத் மற்றும் மோகன் பகவத் பற்றிய கருத்துகளுக்காக 2019 ஆம் ஆண்டு ஜூன் மாதம் இவருக்கு எதிராக முதல் தகவல் அறிக்கை பதிவு செய்யப்பட்டது. 2019 ஆம் ஆண்டு ஆகஸ்ட் மாதம் அமித் ஷா மற்றும் நரேந்திர மோடியை கேலி செய்யும் வீடியோவை வெளியிட்டதால் இவரது டுவிட்டர் கணக்கு இடைநிறுத்தப்பட்டது.
# சயிஸ்ட கான்

**மிர்சா அபு தாலிப்** என்ற **செயிஸ்ட கான்** (**Shaista Khan**) முகலாயப் பேரரசர் அவுரங்கசீப் ஆட்சியின் போது வங்காளம் (1658–1669) மற்றும் தக்காண ஆளுநராகவும் (1658–1669) , தலைமைப் படைத்தலவராகவும் பணியாற்றியவர். இவர் அவுரகசீப்பின் தாய்மாமன் ஆவார்.
# சயிஸ்ட கான்

## சிவாஜியுடன் மோதல்கள்

1659-இல் அவுரங்கசீப் முகலாயப் பேரரசர் அரியணையில் அமர்ந்த பின், செயிஸ்ட கானை தக்காணப் பீடபூமி பகுதியில் பெரும்படைகளுடன் ஆளுநராக நியமித்தார். செயிஸ்ட கானின் திறமையால் அமதுநகர் சுல்தானகத்தை கைப்பற்றப்பட்டு, முகலாயப் பேரரசில் இணைக்கப்பட்டது. மேலும் மராட்டியப் பேரரசுக்கு எதிராக பிஜப்பூர் சுல்தானிடம் போர் உடன்படிக்கை செய்து கொண்டார். 1659-இல் சிவாஜி பிஜப்பூர் சுல்தானகத்தின் படைத்தலைவர் அப்சல் கானை கொன்றார்.  
சனவரி 1660-இல் செயிஸ்ட கான் அவுரங்காபாத்திற்கு பெரும்படைகளுடன் இறங்கி, மராத்தியர்களுடன் போரிட்டு, புனே சக்கான், கல்யாண், வடக்கு கொங்கணம் பகுதிகளைக் கைப்பற்றினார்.  
மராத்தியர்கள் புனே நகரத்தில் வாழ அனுமதி மறுக்கப்பட்டதுடன், முகலாயப் படைகள் மராத்தியர்களிடமிருந்து தள்ளியே இருந்தனர். 5 ஏப்ரல் 1663 அன்று மாலையில், சிவாஜியும், 4,00 மராத்திய வீரர்களும் திருமணக் கூட்டத்தவர்கள் போல வேடமிட்டு ஊர்வலமாக சென்று புனே நகரத்தில் புகுந்து தங்கினர். மேலும் மராத்தியப் படைத்தலைவர்கள் வேலைக்காரர்கள போன்று வேடமிட்டு சிறு சிறு கூட்டமாக புனே நகரத்தில் சென்றனர். நடு இரவில் மராத்தியப் படைகள் செயிஸ்ட கான்
தங்கியிருந்த வளாகத்தில் புகுந்து செயிஸ்டகானை கொல்ல திட்டமிட்டனர்.  
நடு இரவில் தீடீர் எனச் செயிஸ்டகான் தங்கியிருந்த வளாகத்தைச் சுற்றி வளைத்த மராத்தியப் படைகள், செயிஸ்டகானின் படைவீரர்களைக் கொன்றதுடன் செயிஸ்ட கானின் மகனையும் கொன்றனர். சிவாஜி செயிஸ்ட கானை கொல்லப் பாய்ந்த போது, செயிஸ்ட கானின் மூன்று விரல்கள் பறிபோனது. அந்த கலவரத்திற்கிடையே, மராத்தியப் படைகள் புனே நகரத்தை விட்டுச் சென்றது. செயிஸ்ட கானின் தோல்வியை அறிந்த அவுரங்கசீப், செயிஸ்ட கானை வங்காள ஆளுநராக மாற்றினார்.
# சயிஸ்ட கான்

## வங்காள ஆளுநராக

வில் கட்டிய சிறு மசூதி]]  
1663-இல் வங்காள ஆளுநர் இரண்டாம் மீர் ஜூம்லாவின் இறப்பிற்கு பின்னர் செயிஸ்ட கான் வங்காள ஆளுநராக நியமிக்கப்பட்டார். செயிஸ்ட கான ஐரோப்பிய நாட்டு வணிகர்களுட்ன ஒப்பந்தம் செய்து கொண்டு, தென்கிழ்ககு ஆசிய நாடுகள் மற்றும் இந்தியாவின் பிற பகுதிகளுடன் வணிகம் மேற்கொள்வதை ஊக்கிவித்தார். ஆனால் வங்காளத்தில் பிரித்தானிய கிழக்கிந்திய கம்பெனிக்கு மட்டும் வணிக நடவடிக்கைகள் மேற்கொள்வதற்கு அனுமதி மறுத்தார். இதனால் 1686-இல் ஆங்கிலேய-முகலாயப் போர் மூண்டது.
# சயிஸ்ட கான்

## இதனையும் காண்க

- அப்சல் கான்
# ஆங்கிலேய-முகலாயப் போர், 1686

யில் உள்ள புனித ஜார்ஜ் கோட்டையை கைப்பற்றினார்., ஆளுநர் தாமஸ் பிட் முகலாயர்களுடன் அமைதி உடன்படிக்கை மேற்கொண்டார்]]  
**ஆங்கிலேய-முகலாயப் போர்** (**Anglo-Mughal war**) popularly known as **Child's war**, was the first Anglo-Indian war and the earliest British attempt of colonization in the Indian Subcontinent that lasted from 1686 to 1690.  
The British East India Company had been given a monopoly and numerous fortified bases on western and south-eastern coast of the Mughal India by the British Crown, permitted by the local governors.  
In 1682 William Hedges (colonial administrator) was sent on the behalf of the Company to negotiate the Governor of the proto-industrialised Bengal Subah, Shaista Khan and to obtain a firman, an imperial directive that would allow the English Company regular trading privileges across the Mughal provinces.  
In 1685, after some breaking of negotiations by Sir Josiah Child, Bt, the Governor of Bengal reacted by increasing the tributaries of the trade with the north-east from 2% to 3.5%. The company refused the newly introduced taxes and began to force the province of Bengal to accept new terms in the favour its trading power and expressed to capture Chittagong, establish a fortified enclave throughout the region, and attain independence of the surrounding subah from the Mughal territory by bringing the local governors and the Hooghly River to their control, which will later allow to form relationships with the Kingdom of Mrauk U based in Arakan (today's Myanmar) and hold substantial power in the Bay of Bengal.  
Upon request, King James II of England sent warships to the company based in இந்தியா, but the expedition failed.
Following the dispatch of 12 warships with the British troops, a number of battles took place and led to Siege of Mumbai and burning of the city of Balasore. New peaceful treaties were negotiated, but the East India Company failed to reach an agreement. The British naval forces caused the blockage of the Mughal ports on the western coast and attacked the Mughal Army, and vessels containing pilgrims to Mecca were also captured.  
The conflicts heavily affected major cities like Mumbai, Madras, Kolkata and Chittagong, which resulted the intervention of Emperor Aurangzeb, who seized all the factories of the company and arrested members of the British Army, while the company forces commanded by Sir Josiah Child, Bt captured further Mughal trading ships and set the houses on fire of many faujdars.  
Ultimately the British East India Company was defeated by the army of the Mughal Empire and the company was fined 150.000 rupees (roughly equivalent to today's $4.4 million). The company's apology was accepted and the old firman was granted by Emperor Aurangzeb.
# ஆங்கிலேய-முகலாயப் போர், 1686

## பின்னணி

In 1682 the English East India Company sent William Hedges to Shaista Khan, the Mughal governor of Bengal Subah, in order to obtain a firman: an imperial directive that would grant England regular trading privileges throughout the proto-industrialised Mughal Empire, the world's largest economy of that time. After the intervention of the company's governor in London, Sir Josiah Child, with Hedges's mission, causing Mughal Emperor Aurangzeb to break off the negotiations. After that Child started a war with the Mughals.
# ஆங்கிலேய-முகலாயப் போர், 1686

## போரின் நிகழ்வுகள்

In 1685 Admiral Nicholson was sent out with twelve ships of war, carrying 200 pieces of cannon and a body of 600 men, to be reinforced by 400 from Madras. His instructions were to seize and fortify Chittagong, for which purpose 200 additional guns were placed on board, to demand the cession of the encompassing territory, to conciliate the Zamindars and Taluqdars, to establish a mint, and to enter into a treaty with the ruler of Arakan. But the fleet was dispersed during the voyage, and several of the vessels, instead of steering for Chittagong, entered the Hooghly, and being joined by the Madras troops, anchored off the Company's factory.  
The arrival of so formidable an expedition alarmed Shaista Khan, and he offered to compromise his differences with the English; but an unforeseen event brought the negotiation to an abrupt close. Three English soldiers, strolling through the marketplace of Hooghly, quarrelled with Mughal officials, and were severely beaten. After that the English admiral opened fire on the town and burnt down 500 houses.  
In 1686, new negotiations started in Chuttanutty which the Mughals prolonged till their troops could be assembled to attack the English encampment, and English commander Job Charnock retired with his soldiers and establishments to the island of Ingelee, at the mouth of the Hooghly River. It was a low and deadly swamp, covered with long grass, without any fresh water. In three months one half of the English troops had died from disease.  
In 1688, an English fleet was employed for blocking the Mughal harbours in the Arabian Sea on the western coast of India and ships with pilgrims to Mecca were captured. After that Emperor Aurangzeb Alamgir decided to resume negotiations with the English. However, the Company sent out reinforcements commanded by Captain Heath who on his arrival disallowed the treaty then pending and proceeded to Balasore which he bombarded and burnt. He then sailed to Chittagong; but finding the fortifications stronger than he had anticipated, landed at Madras.  
After that Emperor Aurangzeb issued orders for the occupation of the British possessions all over the subcontinent, and the confiscation of their property. As a result, possessions of East India Company were reduced to the fortified towns of Madras and Bombay.  
In 1689, the strong Mughal fleet from Janjira commanded by the Sidi Yaqub and manned by Mappila from Ethiopian Empire besieged the British fort of Bombay. After a year of resistance, a famine broke out which caused hundreds of deaths, the British surrendered, and in 1690 the company sent envoys to Aurangzeb's court to plea for a pardon and to renew the trade firman. The company's envoys had to prostrate themselves before the emperor, pay a large imperial fine of 1,50,000 rupees, and promise better behavior in the future. Emperor Aurangzeb then ordered Sidi Yaqub to lift the Siege of Bombay and the company subsequently re-established itself in Bombay and set up a new base in கொல்கத்தா.
# ஆங்கிலேய-முகலாயப் போர், 1686

## இதனையும் காண்க

- ஆங்கிலேய-இந்தியப் போர்கள்
- சயிஸ்ட கான்
- அவுரங்கசீப்
# ஆங்கிலேய-இந்தியப் போர்கள்

**ஆங்கிலேய-இந்தியப் போர்கள்** (**Anglo-Indian Wars**) இந்தியத் துணைக்கண்டத்தில் பிரித்தானிய கிழக்கிந்திய நிறுவனம் மற்றும் பிரித்தானிய இந்தியாவின் ஆட்சியாளர்களுக்கும், முகலாயப் பேரரசு, மராத்தியப் பேரரசு, சீக்கியப் பேரரசு, மைசூர் இராச்சியம், வங்காள நவாபுகள் உள்ளிட்ட பல உள்ளூர் இராச்சியங்களுக்கு இடையே கிபி 1686 முதல் 1857 வரை தொடர்ந்து பல போர்களும், சண்டைகளும் நடைபெற்றது. மேலும் பர்மா, நேபாளம், ஆப்கானித்தான் மற்றும் பாரசீக நாடுகளுடனும் போர்கள் செய்தது. அவைகளின் முடிவில் இந்தியாவில் பிரித்தானிய அரசு 1947 முடிய ஆட்சி செய்தது.
# ஆங்கிலேய-இந்தியப் போர்கள்

## போர்களின் பட்டியல்

- ஆங்கிலேய-முகலாயப் போர், 1686-1690
- முதலாம் கர்நாடகப் போர் - 1746–174
- இரண்டாம் கர்நாடகப் போர் – 1749 – 1754
- வந்தவாசிப் போர் - 1760
- பிளாசி சண்டை - 1757
- பக்சார் சண்டை - 1764
- முதலாம் ஆங்கிலேய மைசூர் போர் - 1767 – 1769
- முதலாம் ஆங்கிலேய-மராத்தியப் போர் – 1775 – 1782
- இரண்டாவது ஆங்கிலேய-மைசூர் போர் - 1780 – 1784
- மூன்றாவது ஆங்கிலேய மைசூர் போர் - 1789 – 1792
- நான்காம் ஆங்கிலேய மைசூர் போர் - 1798 – 1799
- இரண்டாம் ஆங்கிலேய மராத்தியப் போர் - 1803–1805
- ஆங்கிலேய-நேபாளப் போர் - 1814 – 1846
- முதலாம் ஆங்கிலேய-சீக்கியர் போர் – 1845 – 1846
- இரண்டாம் ஆங்கிலேய–சீக்கியர் போர் - 1848 – 1849
- சிப்பாய்க் கிளர்ச்சி, 1857-1858
# ஆங்கிலேய-இந்தியப் போர்கள்

## பிற போர்கள்

- ஆங்கிலேய-பர்மியப் போர்கள் – 1824 - 1886
- ஆங்கிலேய-நேபாளப் போர் - 1814 - 1846
- ஆங்கிலேய பாரசீகப் போர் - 1856 – 1857
- முதலாம் ஆங்கிலேய-ஆப்கானியப் போர் - 1839 - 1842
- இரண்டாம் ஆங்கிலேய ஆப்கானியப் போர் - 1878 - 1880
- மூன்றாம் ஆங்கிலேய - ஆப்கானியப் போர் - 1919
# விக்கிப்பீடியா:Statistics/weekly/20-Sep-2020
| 219 | Dineshkumar Ponnusamy | 0 | 1 | 0 | 0 | 0 | 0 | 0 | 1 | 6 |  |
| 220 | Wiki13 | 0 | 1 | 0 | 0 | 0 | 0 | 0 | 1 | 22 |  |
| 221 | Linea123 | 0 | 0 | 0 | 0 | 0 | 0 | 1 | 1 | 0 |  |
| 222 | 2401:4900:360A:B6AC:4193:383F:A13B:87D6 | 0 | 1 | 0 | 0 | 0 | 0 | 0 | 1 | 130 |  |
| 223 | 223.228.189.117 | 0 | 1 | 0 | 0 | 0 | 0 | 0 | 1 | 305 |  |
| 224 | 106.198.123.197 | 0 | 1 | 0 | 0 | 0 | 0 | 0 | 1 | 66 |  |
| 225 | 2409:4072:6D1E:2304:0:0:6FC8:3700 | 0 | 1 | 0 | 0 | 0 | 0 | 0 | 1 | 3 |  |
| 226 | 106.198.10.254 | 0 | 1 | 0 | 0 | 0 | 0 | 0 | 1 | 15 |  |
| 227 | 2409:4072:6419:32AD:A77:739B:EC1E:418D | 0 | 1 | 0 | 0 | 0 | 0 | 0 | 1 | 1 |  |
| 228 | Samsiva123 | 0 | 0 | 0 | 1 | 0 | 0 | 0 | 1 | 0 | } |
# கந்தசங்கடவு படகுப் போட்டி

**கந்தசங்கடவு படகுப் போட்டி** (மலையாளம்: കണ്ടശ്ശാംകടവ് ജലോത്സവം) என்பது தென்னிந்தியாவின் கேரளத்தின், திருச்சூர் மாவட்டத்தின் கந்தசங்கடவில் உள்ள எனமக்கல் ஏரி மற்றும் கொனோலி கால்வாயில் நடைபெறும் *வள்ளங்களி* ஆகும். ஓணம் பண்டிகையின் திருவோணம் நாளில் இந்தப் போட்டி நடத்தப்படுகிறது, அதைத் தொடர்ந்து 10 நாள் திருவிழா நடைபெறுகிறது. இந்த கோப்பை முதலமைச்சரின் சுழற் கோப்பை என்று அழைக்கப்படுகிறது. இந்த போட்டியானது இருட்டுகுத்தி மற்றும் சுருலன் படகு பிரிவுகளுக்கு நடத்தப்படுகின்றன.
# கந்தசங்கடவு படகுப் போட்டி

## வரலாறு

1955 ஆம் ஆண்டில் கேரள மாநிலம் உருவானபோது இந்தப் படகுப் போட்டி தொடங்கப்பட்டது. நிதிப் பிரச்சினைகள் காரணமாக படகுப் போட்டியானது போட்டி அமைப்பாளர்களால் நீண்ட காலமாக நிறுத்தப்பட்டது. 2011 இல், கேரள அரசு, திருச்சூர் மாவட்ட சுற்றுலா மேம்பாட்டுக் குழு மற்றும் மணலூர் கிராம பஞ்சாயத்து ஆகியவற்றின் ஆதரவுடன் போட்டி மீண்டும் தொடங்கப்பட்டது.
# கந்தசங்கடவு படகுப் போட்டி

## வெற்றியாளர்கள்

| 2011 | செங்கனூர் எடகுளம் ஜூனியர் சி.பி.எஸ் | வடேகா அட்புரம் சுண்டன் |
| --- | --- | --- |
| 2012 | அல் ரியாமி குழு | சம்பாகுளம் சுண்டன் |
| 2013 | மணப்புரம் குழு | மகாதேவன் சுண்டன் |
| 2014 | தயங்கரி படகு கிளப் | புலிங்குன்னு சுண்டன் |
# கந்தசங்கடவு படகுப் போட்டி

## கேரளத்தில் பிற படகுப் போட்டிகள்

- திரிபிரேயர் படகுப் போட்டி
- குமரகம் படகுப் போட்டி
- நேரு கோப்பை படகுப் போட்டி
- ஜனாதிபதியின் கோப்பை படகு பந்தயம்
- அரண்முலா உத்ரட்டாடி வல்லம்களி
# பயிப்பாடு வல்லம்களி

**பயிப்பாடு வல்லராட்டு** அல்லது **ஜலோத்சவம்** (*Payippad Vallaarattu* அல்லது *Jalotsavam*) என்பது தென்னிந்தியாவில், கேரள மாநிலத்தின் ஹரிப்பாடிலிருந்து 6 கி.மீ தொலைவில் உள்ள பயிபாடு ஏரியில் நடத்தப்படும் மூன்று நாள் நீர் திருவிழா ஆகும். இந்த *பயிப்பாடு வல்லம்களிக்கும்* ஹரிபாடு சுப்பிரமண்ய சுவாமி கோயிலுக்கும் நெருங்கிய தொடர்பு உள்ளது.
# பயிப்பாடு வல்லம்களி

## வெற்றியாளர்கள்

- 1967-பச்சா சுண்டன், பயிப்பாடு படகு கிளப்
- 1968-பச்சா சுண்டன், பயிப்பாடு படகு கிளப்
- 1969-ரேஸ் நடத்தப்படவில்லை.  
-மற்ற போட்டி விவரங்கள் கிடைக்கவில்லை -  
- 2004- [பாயிப்பாடன் சுண்டன்], பயிப்பாட் படகு கிளப்.
- 2005- கரிச்சல் சுந்தன், கரிச்சல் படகு கிளப்.
- 2006- கரிச்சல் சுண்டன், கரிச்சல் படகு கிளப்.
- 2007- கரிச்சல் சுண்டன், கரிச்சல் படகு கிளப்.
- 2008- கரிச்சல் சுண்டன், கரிச்சல் படகு கிளப்.
- 2009-பாயிப்படன் சுண்டன், பயிப்பாடு படகு கிளப்.
- 2010- வெற்றியாளர்கள் இல்லை
- 2011- கரிச்சல் சுண்டன், கரிச்சல் படகு கிளப்.
- 2012-அனரி சுண்டன், அனரி படகு கிளப்.
- 2013-அனரி சுண்டன், அனரி படகு கிளப்.
- 2014- கரிச்சல் சுண்டன், கரிச்சல் படகு கிளப்.
- 2015-பாயிப்பதன் சுண்டன், பயிப்பாட் படகு கிளப்.
- 2016-பாயிப்பதன் சுண்டன், பயிப்பாட் படகு கிளப்.
- 2017-பாயிப்பதன் சுண்டன், பயிப்பாட் படகு கிளப்
- வெள்ளம் காரணமாக 2018-படகுப் போட்டி இரத்து செய்யப்பட்டது.
- 2019-பாயிப்பதன் சுண்டன், பயிப்பாட் படகு கிளப்.
- உலகளவிலான கோவிட் 19 நோய்தொற்றின் காரணமாக 2020-படகுப் போட்டி இரத்து செய்யப்பட்டது
# பயிப்பாடு வல்லம்களி

## கதை

ஹரிப்பாட் கிராம மக்கள் ஒரு முருகன் சிலையையும் நிறுவ்வேண்டும் என்ற என்னத்துக்கு ஏற்ப்ப ஒரு ஐயப்பன் கோயிலைக் கட்ட முடிவெடுத்தனர். காயம்குளம் ஆற்றின் ஒரு நீர்ச்சுழியின் அடியில் முருகனின் சிலையை கண்டுபிடித்து, மக்கள் ஒரு படகில் சுப்பிரமணியர் சிலையை கொண்டு வந்தனர், பக்தர்கள் மற்ற படகுகளில் சடங்காசாரத்துடன் உடன் சென்றனர். இந்த நிகழ்வை நினைவுகூரும் வகையில் ஒவ்வொரு ஆண்டும் மூன்று நாட்கள் நீர் திருவிழா நடத்தப்படுகிறது.  
சுமார் 5000 ஆண்டுகள் பழமையான கோயிலில் "ஸ்கந்தகுமாரன்" சிலை நிறுவப்பட்டிருந்தது. எனவே அந்த இடத்தின் பெயர் குமாரபுரம் என்று அழைக்கபட்டது. இப்போது கூட ஹரிபாடின் சில பகுதிகள் குமாராபுரம் என்று அழைக்கப்படுகின்றன. அந்தக் காலத்தில் இந்த கோயில் சில பிரபலமான ஓரன்ம குடும்பங்களின் கட்டுப்பாட்டில் இருந்தது, அவை செங்கரப்பள்ளி, தாழூர், கிழிகுளம் மற்றும் 20 கரண்மா குடும்பங்கள் ஆகும். இந்த குடும்பங்கள் ஒரு புதிய பெரிய கோவிலைக் கட்ட முடிவு செய்தன. 'ஸ்ரீகோவில்' (கருவறை) கரிச்சல் கிராமத்தைச் சேர்ந்த அம்பக்கட்டு குடும்பத்தால் கட்டப்பட்டது. அந்த நேரத்தில் ஓரன்ம குடும்பங்களின் மூத்த உறுப்பினர்கள் ஒரு இரவில் கனவு ஒன்றைக் கண்டனர். கனவில் நான்கு கைகள் கொண்ட சுப்பிரமணியரின் சிலை கோவிந்தமுட்டம் ஏரியில் (கயம்குளம்) கிடப்பதைக் கண்டனர். இந்த குடும்பத்தைச் சேர்ந்தவர்கள் சிலையை கண்டுபிடிக்க படகில் (பள்ளியோடம்) அந்த இடத்திற்கு விரைந்தனர். அவர்கள் ஏரியில் ஒரு சூறாவளியைக் கண்டார்கள். இப்போது அந்த இடத்தை கந்தல்லூர் (கந்த நல்ல ஊர்) என்று அழைக்கப்படுகிறது. சிலையைக் கண்டெடுத்த பிறகு, மக்கள் அதை ஒரு படகில் ஹரிப்பாடுக்கு அருகிலுள்ள நெல்புரக்கடாவிற்கு எடுத்துச் சென்றனர், கிராமங்களின் பல படகுகளால் (பள்ளியோடம்) சூழப்பட்டு அழைத்துச் சென்றனர். இந்த நிகழ்வை நினைவுகூரும் வகையில் ஒவ்வொரு ஆண்டும் மூன்று நாள் நீர் திருவிழா நடத்தப்படுகிறது.